



ΣΧΟΛΗ ΕΠΙΣΤΗΜΩΝ ΥΓΕΙΑΣ
ΙΑΤΡΙΚΗ ΣΧΟΛΗ

Α Ν Α Κ Ο Ι Ν Ω Σ Η


Μετά την κύρωση των ονομαστικών πινάκων από το Υ.ΠΑΙ.Θ. των αιτούντων μετεγγραφής για τις περιπτώσεις με μοριοδότηση (οικονομικά και κοινωνικά κριτήρια), χωρίς μοριοδότηση (εκτός ποσοτικού περιορισμού), «των αιτούντων μετεγγραφής αδελφών προπτυχιακών φοιτητών» καθώς επίσης «των αιτούντων φοιτητών Κυπριακής καταγωγής», καλούνται οι ενδιαφερόμενοι να προσκομίσουν τα δικαιολογητικά για την εγγραφή τους από την ΠΑΡΑΣΚΕΥΗ 13 Δεκεμβρίου 2024 έως και την ΤΡΙΤΗ 17 Δεκεμβρίου 2024 (καθημερινά από 10.00π.μ. έως 14.00μ.μ.), επιδεικνύοντας  την αστυνομική τους ταυτότητα ή το διαβατήριο, προκειμένου να καταθέσουν :

1. Αίτηση υποβολής δικαιολογητικών για μετεγγραφή (συνημμένη) .

1. Αντίγραφο της ηλεκτρονικής τους αίτησης (η οποία επέχει θέση υπεύθυνης δήλωσης κατά την έννοια και τις συνέπειες του Ν. 1599/1986(Α΄75) υπογεγραμμένη.

1. Τα απαραίτητα δικαιολογητικά που αναγράφονται στην ηλεκτρονική τους αίτηση και οι επιτυχόντες δεσμεύτηκαν να προσκομίσουν, προκειμένου να ελεγχθούν και αποδεικνύουν την συνδρομή των δηλωθέντων κριτηρίων.
 
1. Ευκρινές φωτοαντίγραφο του δελτίου αστυνομικής ταυτότητας και 

1. Υπεύθυνη δήλωση του ενδιαφερομένου ή του νομίμως εξουσιοδοτημένου εκπροσώπου τους είτε με γνήσιο υπογραφής είτε μέσω του gov.gr ότι «τα δικαιολογητικά υποβάλλονται από τον άμεσα ενδιαφερόμενο ή από τον νομίμως εξουσιοδοτημένο εκπρόσωπο».


Ειδικά για τους φοιτητές με την κατηγορία των μετεγγραφόμενων εκτός ποσοτικού περιορισμού θα δοθεί περαιτέρω χρόνος προκειμένου για την υποβολή του αντίστοιχου δικαιολογητικού (πιστοποιητικού ΚΕΠΑ ή βεβαίωσης επταμελούς επιτροπής) δεδομένων των περιπτώσεων όπου δεν έχει ολοκληρωθεί η σχετική διαδικασία και αφού ενημερώσουν οι ενδιαφερόμενοι σχετικά  την Γραμματεία της Σχολής.


Επισημαίνεται ότι θα ακολουθήσει νεότερη ανακοίνωση για τις ημερομηνίες εγγραφής μετά τον έλεγχο των δικαιολογητικών. 

								
				 ΑΠΟ ΤΗ ΓΡΑΜΜΑΤΕΙΑ ΤΗΣ ΣΧΟΛΗΣ



